FAU-møte

Tid: mandag 20.09.21

Sted: Marker skole, personalrommet

Tilstede: Representanter fra 2.trinn, 3.trinn, 4b, 5a, 5b, 6a, 7b, 8.trinn, 9.trinn, 10.trinn

Rektor, Mona Søbyskogen, ledet møtet i leders og nestleders fravær

1. Mona orienterte om hvordan skolestarten har vært. Det har vært oppstart på grønt nivå og det er fint å se så mye aktivitet på tvers av trinnene. Trivselslederne på barneskolen er godt i gang. Fevik leirskole er gjennomført for trinnene som fikk sine turer utsatt.

Til info:

Det er gjort vedtak i Marker kommune om at skolen nå betaler både leirskole og Polentur. Det betyr at det er slutt på foreldrebetaling slik det har vært frem til nå. Midler fra blant annet Lokal Kulturplan og inntjening fra 17.mai går direkte til turene.

Ny opplæringslov er ute til høring.

Foreldreundersøkelse kommer i løpet av skoleåret og det oppfordres på det sterkeste å svare på denne.

2. Vi hadde en runde rundt bordet med erfaringer fra oppstarten på trinnene. Det ble spesielt trukket frem at det er god erfaring på trinnene som nå kun er ett trinn, men med rullerende grupper.

3. Innkommende saker:

Valgfag på ungdomstrinnet

* 10.trinn får garantert sitt første valg, så fordeles 9.trinns ønsker og til slutt 8.trinn. Søker man etter fristen kommer man sist i køen. Man har anledning til å bytte fag frem til høstferien, og alle som ønsket å bytte nå, har fått bytte. Hvis det er begrensede plasser på noen av fagene, så trekkes det blant elevene.

Trygg skolevei i Marker

* Det mangler merkede overganger ved Rema 1000, gamle hotellet, tannlegen og FSC. Det oppleves som utrygt og uoversiktlig å krysse veien på disse stedene. FAU ønsker å jobbe med saken, sammen med elevrådet. Det skal gjennomføres «Trygghetsvandring» i sentrum ila høsten og da vil vi komme med innspill her. Det bør settes ned en gruppe som jobber med dette.

Matpause

* Matpausene kan bli litt for korte, spesielt hvis det har vært bad/gym rett før mat. Rektor tar det med videre og minner på at det er viktig at de får nok tid til å spise opp maten sin.

4. Eventuellt

Det er ønske om at møtetid bør defineres i innkallingen. Saker som vi ikke rekker tas opp i neste møte.

Sekretær

Anette Jaavall